als_Latn dik_Latn sag_Latn
Veprimtaria e drejtuesit të postit konsullor dhe konsujve rregullohet me Ligjin nr. 8372, datë 9.7.1998 “Për ushtrimin e funksioneve konsullore nga përfaqësitë diplomatike dhe konsullore” dhe me Ligjin nr. 7829, datë 01.06.1994 “Për noterinë”. Duke pasur parasysh funksionin e konsullit dhe duke marrë në konsideratë nevojat e qytetarëve shqiptarë me banim jashtë vendit për të kryer veprime të ndryshme juridike dhe për t’i formalizuar ato, Ligji 8372 u jep punonjësve konsullorë disa kompetenca të cilat mundësojnë kryerjen prej tyre të disa shërbimeve që në vendin tonë kryhen normalisht nga noterët.
Sipas nenit 12 të këtij ligji, funksionari konsullor, me kërkesën e shtetasve, ndër të tjera, përpilon:
-
procesverbale për të dokumentuar fakte të ndryshme;
-
deklarata, autorizime, testamente, kontrata, garanci dhe prokura të thjeshta;
-
vërteton nënshkrime;
-
vërteton kopje ose ekstrakte dokumentesh;
Këto dokumente janë të barazvlefshme me ato të një noteri të licencuar në Republikën e Shqipërisë, por kur ato nuk bien ndesh me kërkesat specifike që parashikon legjislacioni shqiptar lidhur me formën si dhe subjektin i cili ka autoritet për t’i përpiluar. Kjo do të thotë se konsujt nuk mund të kryejnë të njëjtat veprime si noterët por vetëm ato për të cilat ligji nuk parashikon se duhen kryer domosdoshmërisht me akt noterial, të parashikuara në nenin 83 të Kodit Civil.
Të tilla veprime noteriale që nuk mund të kryhen janë:
-
përpilimi i kontratave që kanë të bëjnë me kalimin e pronësisë së sendeve të luajtshme, për të cilat regjistrimi i tyre kërkohet shprehimisht nga ligji;
-
kontratat për kalimin e pronësisë së sendeve të paluajtshme;
-
të drejta uzufrukti, përdorimi e bujtjeje, enfiteoze e servituti e të drejta të tjera reale;
-
përpilimi i garancive mbi përmbushjen e detyrimeve që rrjedhin nga kontrata me veprime juridike, për të cilat ligji kërkon që të kryhen me akt noterial.
Për të evidentuar kufizimet që i vë ligji veprimtarisë së konsujve për të mos kryer veprime që mund të kryhen vetëm me akt noterial, është e nevojshme që të shqyrtohen të gjitha ligjet specifike. Përveç sa më sipër, Kodi Civil në nenin 72 parashikon se prokurat që autorizojnë një person të lidhë veprime juridike që sipas ligjit mund të kryhen me akt noterial, duhet të përpilohen po me akt noterial. Pra edhe në këtë rast konsulli nuk mund të përpilojë autorizime apo prokura të posaçme apo të përgjithshme, në se këto parashikojnë lidhjen e veprimeve juridike që sipas ligjit duhet të lidhen me akt noterial.
Ligji ka lejuar, përgatitjen nga konsujt, vetëm të prokurave të thjeshta që nënkupton redaktimin e prokurave që japin tagra për veprime përfaqësimi për veprime të thjeshta që nuk synojnë lindjen, ndryshimin ose shuarjen e të drejtave dhe detyrimeve të të përfaqësuarit. Në këto raste, shtetasi shqiptar me banim jashtë vendit, duhet t’i drejtohet një noteri në vendin ku jeton, për përgatitjen e prokurës që i nevojitet. Më tej, konsulli mund të procedojë me legalizimin e këtij dokumenti (në ato raste kur nuk është e zbatueshme përdorimi i vulës Apostille) përpara se të dërgohet për përdorim në Shqipëri.
Prokurat përpilohen në dy kopje origjinale, njëra prej të cilave mbahet në dosjen e prokurave të postit konsullor.
Të vepruarit me cilësinë e noterit ose ofiqarit të gjendjes civile dhe ushtrimi i funksioneve të ngjashme si dhe i disa funksioneve me karakter administrativ, bëhet, për deri sa ligjet dhe rregulloret e shtetit të vendqëndrimit nuk e kundërshtojnë një gjë të tillë.
Dokumentacioni ne keto raste duhet te jete ai qe identifikon personin qe paraqitet para konsullit dhe qe identifikon personat me atributet e tyre, per te cilet leshohen dokumentet e sipercituara.
Te gjitha dokumentet e sipercituara leshohen ne Perfaqesi ne momentin qe qytetari paraqitet para konsullit.
Keto dokumente perdoren nga vet shtetasi ne nje kohe sa me optimale dhe sipas kerkeses se autoriteteve perkatese.
Prokurat dhe vertetimet e ndryshme kane nje kosto qe varion nga 20-30 euro.
als_Latn als_Latn unk als_Latn unk als_Latn unk als_Latn unk als_Latn als_Latn als_Latn unk als_Latn unk als_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn